
Comisia pentru sănătate şi familie
Bucureşti,    24.09.2014    

Nr. 4c-8/187
Comisia pentru buget,

finanţe şi bănci

Bucureşti,    24.09.2014    

Nr. 4c-2/440
PLx381/2014
BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra proiectului de Lege privind unele măsuri referitoare la veniturile medicilor de familie care asigură continuitatea asistenţei medicale în centrele de permanenţă, trimis spre dezbatere cu adresa Biroului Permanent al Camerei Deputaților nr. PLx.381/2014 din 2 septembrie 2014 Comisiei pentru buget, finanţe şi bănci şi Comisiei pentru sănătate şi familie, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Rodica NASAR
	PREŞEDINTE,

Viorel ŞTEFAN

Comisia pentru buget,

finanţe şi bănci

RAPORT COMUN

asupra proiectului de Lege privind unele măsuri referitoare la veniturile 
medicilor de familie care asigură continuitatea asistenţei medicale 
în centrele de permanenţă
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci şi Comisia pentru sănătate şi familie au fost sesizate spre dezbatere,  în procedură de urgență,  în fond, cu proiectului de Lege privind unele măsuri referitoare la veniturile medicilor de familie care asigură continuitatea asistenţei medicale în centrele de permanenţă, trimis cu adresa nr. PLx.381/2014 din 2  septembrie  2014.
În temeiul art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Camera sesizată, a adoptat proiectul de lege, în şedinţa din 24 iunie  2014.

La întocmirea raportului s-a avut în vedere avizul favorabil al Comisiei juridice, de disciplină şi imunităţi, avizul favorabil al Consiliului Legislativ precum şi punctul de vedere favorabil al Guvernului.

În raport cu obiectul şi conţinutul său, iniţiativa legislativă face parte din categoria legilor ordinare.
Proiectul de lege are ca obiect de reglementare exonerarea de la plată a sumelor pentru acoperirea cheltuielilor de administrare şi funcţionare pe care medicii de familie, care au asigurat continuitatea asistenţei medicale în centrele de permanenţă în perioada ianuarie 2009 – mai 2011 trebuie să le restituie ca urmare a deciziilor de impunere emise de către casele judeţene de asigurări de sănătate.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci  şi Comisia pentru sănătate şi familie au examinat proiectul de Lege în şedinţe separate.
Astfel,  Comisia pentru sănătate şi familie a examinat proiectul de lege în şedinţa din 22 septembrie 2014, iar Comisia pentru buget, finanţe şi bănci în şedinţa din ziua de 23 septembrie 2014. 

La dezbaterile Comisiei pentru sănătate şi familie şi la cele ale Comisiei pentru buget, finanţe şi bănci a participat, în calitate de invitat, în conformitate cu prevederilor art. 54 şi 55 din Regulamentul Camerei Deputaţilor, republicat, cu modificările și completările ulterioare, din partea Ministerului Sănătăţii, domnul Răzvan Vulcănescu - subsecretar de stat.

Din total de 19 membri ai Comisiei pentru sănătate şi familie, au participat la dezbateri 18 deputaţi, iar la Comisia pentru buget, finanţe şi bănci au participat 31 deputaţi din totalul de 35 de membri.
În urma dezbaterilor, membrii celor două Comisii au hotărât, cu majoritate de voturi, supunerea spre dezbaterea şi adoptarea Plenului Camerei Deputaţilor a proiectului de Lege privind unele măsuri referitoare la veniturile medicilor de familie care asigură continuitatea asistenţei medicale în centrele de permanenţă, cu amendamentul prezentat în anexă.
	PREŞEDINTE,

Rodica NASAR
	PREŞEDINTE,

Viorel ŞTEFAN

	SECRETAR,

Florin Buicu
	SECRETAR,

Mihai Aurel DONŢU


Şefi serviciu
Gheorghe Marinescu
Giorgiana Ene
Consilieri parlamentari
Livia Spînu 

Vasilica Popa

ANEXĂ

Amendamente admise

În urma dezbaterii, Comisiile propun  adoptarea proiectului de lege cu următorul amendament:

	Nr. crt.
	Text Senat
	Amendamente admise/autor
	Motivaţie

	1.
	Titlul Legii:
Lege

privind unele măsuri referitoare la veniturile medicilor de familie care asigură continuitatea asistenţei medicale în centrele de permanenţă
	Nemodificat.
	

	2.
	Art.1. – Prezenta lege se aplică medicilor de familie care au asigurat, în perioada 28 mai 2008 – 1 iunie 2011, continuitatea asistenţei medicale primare prin centrele de permanenţă organizate în baza Legii nr.263/2004 privind asigurarea continuităţii asistenţei medicale primare prin centrele de permanenţă, cu modificările şi completările ulterioare.
	Nemodificat.
	

	3.
	Art.2. – (1) Se aprobă exonerarea de la plată a sumelor pentru acoperirea cheltuielilor de administrare şi funcţionare ale cabinetelor medicilor prevăzuţi la art.1 şi accesoriile aferente, din perioada 28 mai 2008 – 1 iunie 2011, rezultate din deciziile de impunere emise de casele judeţene de asigurări de sănătate, drept consecinţă a constatării de către Curtea de Conturi a unor prejudicii.

(2) Sumele recuperate până la data intrării în vigoare a prezentei legi, ca urmare a deciziilor prevăzute la alin.(1), nu se restituie.
	Nemodificat.

(2) Sumele recuperate până la data intrării în vigoare a prezentei legi, ca urmare a deciziilor prevăzute la alin.(1), se restituie conform normelor metodologice aprobate prin ordin comun al ministrului finanţelor publice, ministrului sănătăţii şi al preşedintelui casei naţionale de asigurări de sănătate, în termen de 60 de zile de la intrarea în vigoare a prezentei legi.
Autori: 

· Deputat PSD dr. Florin Buicu 

· Comisia pentru buget, finanţe şi bănci
	Pentru încurajarea comportamentului corect al medicilor care au restituit sumele şi pentru respectarea caracterului echitabil şi etic al formulării legale.

